open-index/open-wikipedia-markdown huggingface dataset:
Letnica (Kosovo)

**Letnica** (kirillitsas *Летница*, albaania keeles *Letnicë*) on Kosovo asula, mis asub Vitia vallas Gjilani ringkonnas. 2011. aasta rahvaloenduse andmetel elab seal 267 elanikku, kellest enamik on Kosovo albaanlased.

## Välislingid
*
Ema Teresa mälestusmaja

**Ema Teresa mälestusmaja** (makedoonia keeles *Спомен-куќа на Мајка Тереза*, albaania keeles *Shtëpia përkujtimore e Nënë Terezës*) on roomakatoliku pühaku ja Nobeli rahuauhinna laureaadi ema Teresa mälestuseks rajatud hoone. Ehitis, mis valmis 2008. aastal, asub tema sünnilinna Skopje kesklinnas. 

Mälestusmaja on ehitatud täpselt samasse kohta, kus paiknes kunagi kirik, kus ta teisel elupäeval ristiti.

## Välislingid
*
Piz Sella

**Piz Sella** on mägi Alpide Bernina mäestikus, paiknedes Itaalia ja Šveitsi vahelisel piiril. See asub Piz Glüschainti ja Piz Rosegi vahel, Rosegi liustikust lõunas.
Adobe Dreamweaver

**Adobe Dreamweaver** on Adobe Inc patenteeritud veebiarendustööriist. Selle lõi Macromedia 1997. aastal ja arendas seni, kuni Adobe Systems omandas Macromedia 2005. aastal.

Adobe Dreamweaver on saadaval operatsioonisüsteemidele macOS ja Windows.

## Viited

## Välislingid
* Adobe Dreamweaveri veebileht
Piz Varuna

**Piz Varuna** om mägi Alpide Bernina mäestikus, paiknedes Itaalia ja Šveitsi vahelisel piiril. See asub Piz Palüst idas, Val Poschiavo ja Val Malenco vahel.
Microsoft Visual Studio

**Microsoft Visual Studio** on Microsofti integreeritud arenduskeskkond (IDE). Seda kasutatakse arvutiprogrammide, aga ka veebisaitide, veebirakenduste, veebiteenuste ja mobiilirakenduste arendamiseks.

Visual Studio Code on Microsofti Windowsi, Linuxi ja macOS-i jaoks loodud lähtekoodiredaktor.

## Viited

## Välislingid
* Visual Studio veebileht
* Visual Studio Code
MyStar

**MyStar** on Tallink Grupi tellimusel Soome sadamalinnas Raumas ehitatud kiire parvlaev ehk süstiklaev. See alustas liiklemist 13. detsembril 2022.

Laev pidi valmima juba 2022. aasta algul, kuid selle valmimine lükkus korduvalt edasi. Algul teatas Tallink, et Mystar hakkab Tallinna-Helsingi liinil asendama laeva M/S Star, kuid novembri algul anti teada, et plaanid on muutunud ja ka Star jätkab samal liinil.

Laev anti Tallink Grupile üle 7. detsembril 2022. Tallinki laevastiku uus lipulaev MyStar saabus Tallinna Vanasadama D-terminali 10. detsembril. 

MyStari esimene väljumine ettevõtte Tallinna-Helsingi liinil toimus 13. detsembril 2022 kell 13.30 Tallinnast Helsingisse.

MyStar maksumus oli 247 miljonit eurot.

Laeva meeskond on 208-liikmeline.

MyStari ristiema on Eesti Vabariigi president Kersti Kaljulaid. Laev ristiti 12. augustil 2021.

## Viited

## Välislingid
*MyStar Tallinki kodulehel
Piz Corvatsch

**Piz Corvatsch** ([ˌpitskorˈvatʃ]) on mägi Alpide Bernina mäestikus vaatega Silsi järvele ja Silvaplana järvele Graubündeni kantoni Engadini piirkonnas. See on kõrgeim punkt mäestikus, mis eraldab peamist Inni orgu Val Rosegist. Lisaks Piz Corvatschile moodustavad Corvatschi massiivi kaks muud veidi madalamat tippu: Piz Murtèl (3433 m; Piz Corvatschist põhja pool) ja nimetu tipp, kus asub Corvatschi trosstee ülemine jaam (3303 m; Piz Murtèlist põhja pool). Poliitiliselt jaguneb Piz Corvatschi tipp Sils im Engadin/Segli ja Samedani omavalitsuste vahel, kuigi 3303 m kõrge tipp asub Silvaplana ja Samedani omavalitsuste vahel. Kolmikpunkt eespool nimetatud omavalitsuste vahel on Piz Murtèli tipp.

Massiivi idaküljel asub mitu liustikku. Suurim, Piz Corvatschi all, on nimega *Vadret dal Murtèl*. Suuruselt teine, Piz Murtèli ja jaama all, on nimega *Vadret dal Corvatsch*.

Corvatschi trosstee algab Surlej küla kohal Silvaplanast idas ja ulatub kõrguseni 3298 m. Sealt pääseb Piz Corvatschi tippu Piz Murtèli läbides. Talvel ja kevadel on mägi osa suusapiirkonnast, mis on Šveitsi ja Ida-Alpide kõrgeimate seas.
1939. aasta Eesti–Läti maavõistlus poksis

**1939. aasta Eesti–Läti maavõistlus poksis** oli 12. maavõistlus poksis Eesti ja Läti vahel. See toimus Riias 18. jaanuaril 1939. Eesti võitis 5:3.

*Kärbeskaal (kuni 112 naela ehk 50,8&nbsp;kg): Vilis Caune (Läti) - Harald Pärn (Eesti) 3:0
*Kukk-kaal (kuni 119 naela ehk 54&nbsp;kg): Pavils Trusis (Läti) - August Anmann (Eesti) 2:1
*Sulgkaal (kuni 126 naela ehk 57,2&nbsp;kg): Karl Käbi (Eesti) - K. Nimanis (Läti) 3:0
*Kergekaal (kuni 135 naela ehk 61,2&nbsp;kg): Harald Kanepi (Eesti) - Arnolds Knīsis (Läti) 2:1
*Kergekeskkaal (kuni 147 naela ehk 66,7&nbsp;kg): Leopold Nieländer (Eesti) - H. Löwenstein (Läti) 2:1
*Keskkaal (kuni 160 naela ehk 72,6&nbsp;kg): M. Feodorov (Läti) - Bernhard Salong (Eesti) 2:1
*Poolraskekaal (kuni 175 naela ehk 79,4&nbsp;kg): Vallo Leet (Eesti) - Albins Meilis (Läti) 3:0
*Raskekaal (üle 175 naela ehk 79,4&nbsp;kg): Martin Linnamägi (Eesti) - Vilis Grīnvalds (Läti) 3:0

## Kirjandus
*"Maadlejad Saksa, poksijad Lätti. Raskejõustikuliit kinnitas rahvusmeeskonnad ja maavõistluste tähtpäevad. Esmakordselt rahvusmeeskonnas Veisman ja A. Anman. Poksijad saadetakse ka Norrasse". Päevaleht nr 10, 10. jaanuar 1939. Lk 6
*"Eesti võitis poksis Läti 5:3". Päevaleht nr 19, 19. jaanuar 1939. Lk 1
*Rein Järva, Juhan Maidlo, Erlend Teemägi. "Eesti spordi aastaraamat 1918–1940". Eesti Spordiajaloo Selts. 2015. Lk 260
Jonathan Ikoné

**Nanitamo Jonathan Ikoné** (sündinud 2. mail 1998 Bondy's) on Prantsusmaa jalgpallur, kes mängib ründajana Itaalia kõrgliiga klubis Fiorentina ja Prantsusmaa jalgpallikoondises.

2010. aastal liitus ta Paris Saint-Germaini noorteakadeemiaga. Klubi põhimeeskonnas debüteeris ta 28. septembril 2016 UEFA Meistrite Liiga alagrupiturniiri kohtumises Razgradi Ludogoretsi vastu. Prantsusmaa kõrgliigas debüteeris ta kolm päeva hiljem mängus Bordeaux' Girondins' vastu. 2017. aasta jaanuaris suundus ta laenule Prantsusmaa kõrgliiga klubisse Montpellier.

2018. aasta juulis sõlmis ta viieaastase lepingu Lille'iga. Hooajal 2020–21 tuli ta Lille'iga Prantsusmaa meistriks.

2022. aasta jaanuaris siirdus ta umbes 15 miljoni euro eest Itaalia kõrgliiga klubisse Fiorentina.

2015. aastal tuli Ikoné Prantsusmaa kuni 17-aastaste koondisega Euroopa omavanuste meistriks. Prantsusmaa jalgpallikoondises debüteeris ta 7. septembril 2019 EM-i valikmängus Albaania vastu ja lõi selles mängus ka värava. 

## Saavutused
;Paris Saint-Germain
*Trophée des Champions: 2016
;Lille
*Ligue 1: 2020–21
*Trophée des Champions: 2021

## Välislingid
Motier de La Fayette

**Motier de La Fayette** oli Prantsusmaa aadlisuguvõsa, La Fayette'i markiid alates 1690. aastast. Suguvõsa tuntuim liige on Gilbert du Motier de La Fayette.

## La Fayette'i markiid
*René-Armand (1659–1694), viimane La Fayette'ide vanemast liinist
*Edouard (surnud 1740), tiitel üle kantud nooremale liinile
*Michel (1732–1759), eelmise poeg
*Gilbert (1757–1834), eelmise poeg
*Georges Washington (1779–1849), eelmise poeg
*Oscar (1815–1881), eelmise poeg
*Edmond (1818–1890), eelmise vend
Lehiste

**Lehiste** on eesti perekonnanimi.

Nimede eestistamisel määrati Lehiste uueks perekonnanimeks isikuile, kelle perekonnanimi oli Adler, Beekmann, Domaselski Elevant,Gutman Hansson, Jakobson, Johanson, Koppelmann, Kornet, Krelovitz, Krieger, Krillo, Kruusmann, Laarson, Laksberg, Lärm, Latsius, Leelpuhrand, Leemann, Leepin, Leesment, Lehmann, Leiberg, Leimann Leison, Lembork, Lest, Lichtberg, Liebert, Liiber, Liidemann, Liinbek, Liipa, Limeon, Lindemann, Lisits, Listmann, Lõmps, Luberg, Mathiesen, Meemann, Memann, Mihhailov, Mitt, Mõspak, Mullikas, Naruson, Neumann, Obervelthut, Opr, Pokk, Pura, Puura, Rekk, Rõikberg, Sissas, Sissas-Obervelthut, Tirmann, Todi, Varrusk, Varusk, Veltmann ja Zernask.

2021. aasta 1. jaanuari seisuga oli Eestis perekonnanimi Lehiste 307 inimesel: 162 mehel ja 145 naisel. Perekonnanimede levikult on Lehiste meeste puhul 415. kohal ja naiste puhul 563. kohal. Nimi on levinuim Pärnu maakonnas, kus neid on 10 000 elaniku kohta 8,64.

## Nime kandjaid
*Harri Lehiste, eesti ajakirjanik ja följetonist (1931–1984)
*Ilse Lehiste, eesti päritolu keeleteadlane (1922–2010)
*Juta Lehiste, eesti tantsija ja tantsupedagoog (1941–)

## Viited
Pruul

**Pruul** on perekonnanimi.

2021. aasta 1. jaanuari seisuga oli Eestis perekonnanimi Pruul 418 inimesel: 209 mehel ja 209 naisel. Perekonnanimede levikult on Pruul meeste puhul 270. kohal ja naiste puhul 319. kohal. Nimi on levinuim Hiiu maakonnas, kus neid on 10 000 elaniku kohta 28,37.

## Nime kandjaid
*Brigita Pruul, eesti laulja (1997–)
*Hans Pruul, eesti bibliofiil (1875–1948)
*Kajar Pruul, eesti kirjandusteadlane ja tõlkija (1959–)
*Leonhard Pruul, eesti ja rootsi skulptor (1901–1984)
*Vassili Pruul, eesti relvasepp (1890–1939)

## Viited
Männiste

**Männiste** on eesti perekonnanimi.

2021. aasta 1. jaanuari seisuga oli Eestis perekonnanimi Männiste 441 inimesel: 205 mehel ja 236 naisel. Perekonnanimede levikult on Männiste meeste puhul 282. kohal ja naiste puhul 255. kohal. Nimi on levinuim Võru maakonnas, kus neid on 10 000 elaniku kohta 18,67.

## Nime kandjaid
*Indrek Männiste, eesti filosoof (1975–)
*Jüri Männiste, eesti arst ja arstiteadlane (1938–2012)
*Merit Männiste, eesti muusik ja laulja (1996–)

## Viited
Gaëtan Laborde

**Gaëtan Laborde** (sündinud 3. mail 1994 Mont-de-Marsan's) on Prantsusmaa jalgpallur, kes mängib ründajana Prantsusmaa kõrgliigaklubis Nice.

2008. aastal liitus ta Bordeaux' Girondins'ga. Hooajal 2013–14 mängis ta laenul Prantsusmaa tugevuselt kolmanda liiga klubis Red Star, hooajal 2014–15	Prantsusmaa esiliigaklubis Brest ja hooajal 2015–16 teises pooles samuti Prantsusmaa esiliigaklubis Clermont. Bordeaux' meeskonnas debüteeris Laborde Prantsusmaa kõrgliigas 2015. aasta detsembris. Bordeaux' põhimeeskonnas mängis ta aastatel 2016–2018.

2018. aasta augustis sõlmis ta nelja-aastase lepingu Montpellier'ga. Hooajal 2018–19 lõi ta Prantsusmaa kõrgliigas 11 väravat. Enda tulemuse ületas ta hooajal 2020–21, mil lõi 16 väravat ja andis lisaks kaheksa väravasöötu.

2021. aasta augustis sõlmis ta nelja-aastase lepingu Rennesi Stade'iga. 2022. aasta septembris siirdus ta 15 miljoni euro eest Nice'i.

Aastatel 2011–2014 mängis Laborde Prantsusmaa noortekoondistes.

## Viited
Mariano

**Mariano Ferreira Filho** (tuntud lihtsalt kui **Mariano**; sündinud 23. juunil 1986 São Joãos) on Brasiilia jalgpallur, kes mängib paremkaitsjana Brasiilia kõrgliigaklubis Atlético Mineiro.

Ta alustas klubikarjääri Brasiilia klubis Guarani, mille meeskonnas debüteeris ta Brasiilia kõrgliigas 2004. aastal. 2007. aastal mängis ta Brasiilia kõrgliigas Cruzeiro, 2008. aastal Ipatinga ja Atlético Mineiro ning 2009–2011 Fluminense ridades. 2010. aastal tuli ta Fluminensega Brasiilia meistriks, samal hooajal valiti Mariano Brasiilia kõrgliiga hooaja sümboolsesse koosseisu.

Aastatel 2012–2015 mängis ta Prantsusmaa kõrgliigaklubis Bordeaux' Girondins, kellega võitis 2013. aastal Prantsusmaa karikafinaali. Aastatel 2015–2017 mängis Mariano Hispaania kõrgliigaklubis Sevilla, kellega võitis 2015–16 UEFA Euroopa Liiga. Aastatel 2017–2020 mängis ta Türgi kõrgliigaklubis Galatasaray, kellega tuli kaks korda Türgi meistriks.

2020. aasta juulis naasis Mariano pärast 12 aastat Atlético Mineirosse. 2021. aastal tuli ta klubiga Brasiilia meistriks.

## Saavutused
;Fluminense
*Campeonato Brasileiro Série A: 2010
;Bordeaux
*Coupe de France: 2012–13
;Sevilla
*UEFA Euroopa Liiga: 2015–16
;Galatasaray
*Süper Lig: 2017–18, 2018–19
*Türkiye Kupası: 2018–19
*Süper Kupa: 2019
;Atlético Mineiro
*Campeonato Brasileiro Série A: 2021
*Copa do Brasil: 2021
*Campeonato Mineiro: 2020, 2021, 2022, 2023
*Supercopa do Brasil: 2022
Ignacio Fernández

**Ignacio Martín Fernández** (sündinud 12. jaanuaril 1990 Castellis) on Argentina jalgpallur, kes mängib poolkaitsjana Argentina kõrgliigaklubis River Plate.

Ta alustas klubikarjääri Gimnasia La Platas, mille noorteakadeemiaga liitus ta 2003. aastal. Klubi põhimeeskonnas debüteeris ta Argentina kõrgliigas hooajal 2010–11. Hooajal 2011–12 mängis ta laenul Temperleys. Gimnasia La Plata põhikoosseisu kuulus Fernández alates hooajast 2012–13.

Aastatel 2016–2021 mängis ta Argnentina kõrgliigaklubis River Plate, kellega võitis muuhulgas Lõuna-Ameerika klubide meistrisarja Copa Libertadorese ja kaks korda Lõuna-Ameerika superkarika.

2021. aasta veebruaris sõlmis ta kolmeaastase lepingu Brasiilia kõrgliigaklubiga Atlético Mineiro. 2021. aastal tuli ta klubiga Brasiilia meistriks. Samal aastal valiti Fernández Brasiilia kõrgliiga hooaja sümboolsesse koosseisu.

2022. aasta detsembris naasis Fernández River Plate'i.

Argentina jalgpallikoondises debüteeris Fernández 13. juunil 2017 sõprusmängus Singapuri vastu.

## Saavutused
;River Plate
*Copa Argentina: 2015–16, 2016–17, 2018–19
*Recopa Sudamericana: 2016, 2019
*Supercopa Argentina: 2017
*Copa Libertadores: 2018
;Atlético Mineiro
*Campeonato Mineiro: 2021
;Atlético Mineiro
*Campeonato Brasileiro Série A: 2021
*Copa do Brasil: 2021
*Campeonato Mineiro: 2021, 2022
*Supercopa do Brasil: 2022

## Viited
Piz Tremoggia

**Piz Tremoggia** on mägi Alpide Bernina mäestikus, paiknedes Itaalia ja Šveitsi vahelisel piiril. See asub Val Fexi (Graubündeni kanton) ja Val Malenco (Lombardia) vahel.
Bruno Zuculini

**Bruno Zuculini** (sündinud 2. aprillil 1993 Belén de Escobaris) on Argentina jalgpallur, kes mängib keskpoolkaitsjana Argentina kõrgliiga klubis River Plate.

Ta alustas klubikarjääri Argentina klubis Racing Club, debüteerides Argentina kõrgliigas hooajal 2009–10.

2014. aastal sõlmis ta lepingu Inglismaa kõrgliiga klubiga Manchester City, kuid ta mängis klubi põhimeeskonnas ainult hooajaeelsetes sõprusmängudes ja 2014. aasta augustis Inglismaa superkarika finaalis. Hooajal 2014–15 oli ta Manchester Cityst laenul Hispaania kõrgliiga klubides Valencia ja Córdoba, hooajal 2015–16 Inglismaa esiliiga klubis Middlesbrough ja Kreeka kõrgliiga klubis Ateena AEK, hooajal 2016–17 Hispaania esiliiga klubis Rayo Vallecano ja Itaalia esiliiga klubis Verona Hellas. 2017. aasta juulis sõlmis ta Verona Hellasega püsiva lepingu, kuid mängis seal vaid hooajal 2017–18 lõpuni.

2018. aasta alguses naasis Zuculini Argentina kõrgliigasse, liitudes River Plate'iga.

Tema vanem vend Franco Zuculini on samuti jalgpallur.

## Saavutused
;River Plate
*Supercopa Argentina: 2019, 2020
Cima di Castello

**Cima di Castello** on Bregaglia mäestiku mägi Itaalia ja Šveitsi vahelisel piiril. See on kõrguselt teine mägi Bregaglia mäestikus. Selle tipp asub Albigna ja Forno (mõlemad Šveitsi Graubündeni kantonis) ning Val Mello (Itaalia Lombardia piirkonnas) orgude vahel.
Piz Fora

**Piz Fora** on mägi Bernina mäestikus (Alpid) Itaalia ja Šveitsi piiril. Mägi on kolmikpunkt Val Fedozi, Val Fexi (mõlemad Graubündeni kantonis) ja Val Malenco (Lombardias) orgude vahel.

Sassa di Fora, Piz Fora, on massiivne ja keeruline mägi, mis asub Alpide ahela keskel Valmalenco ja Alta Engadina vahel. See moodustab viimased läänepoolsed kõrged kõrgused ja selle tipu kohal kõrgub Bernina rühm; kolm erinevat ja kergelt kaldus seljandikku.

Nende seljandike loodekülg moodustab Val Fedozi pea ja on tavaliselt Vadrec da Fedozi poolt; suur jääaegne platoo tipu all. Kirdekülg, samuti jääga kaetud, on lääneküljega võrreldes järsema kaldega, kuid vähem muljetavaldavate vaadetega, peamiselt Vadret dal Güzile ja Vadret da Fexile, mis moodustab Val Fexi läänetipu. Lõunaküljel asub Bernina rühma kõige muljetavaldavam struktuur, Goldi kuru. Fuorclast Chapütschini idas on selle ulatus 3 km ja mõnes piirkonnas on üle 600 m kõrge. Fora otsiku järskude nõlvade all on lõunanõlva ainus liustikulaiendus väike Sassa Fora liustik.

Ekspeditsioonid selle kauni mäe tippu algavad Chiareggios Valmalencos või Sils-Marias Engadinis. Mõlemal marsruudil on sarnased raskused ja läbimisajad. Lõunapoolse tee eeliseks on see, et see on palju maalilisem ja avatum, vähendades samal ajal ka 300 meetrit kõrgust, kuid see on keerulisem. Mõlemal juhul ei hõlbusta ükski tugipunkt pikka ja väsitavat tõusu. Matk sobib ainult hästi treenitud mägironijatele.
Vatsakeste virvendus

**Vatsakeste virvendus** ehk **ventrikulaarne fibrillatsioon** (**VF**, **V-fib**) on südame rütmihäire, mille korral südamevatsakesed värisevad korrapäraselt kokkutõmbumise asemel ning ei suuda seetõttu verd südamest edasi pumbata. Virvendus esineb tihti südameinfarkti ajal või vahetult pärast seda, mil verevaegusse jäänud süda saadab vatsakestesse koordineerimatuid ja ülikiireid elektrilisi impulsse.

Lisaks südameinfarktile võib häiret põhjustada ka südamepuudulikkus, südameklapihaigus ja teised südame isheemiatõved. Samuti võib põhjuseks olla madal kaaliumitase organismis ning osad ravimid ja geneetilised haigused, mis on seotud südame erutusjuhtesüsteemiga.

Häire on eluohtlik, mistõttu vajab patsient kohest elustamist koos defibrilleerimisega. Lisaks võidakse kasutada epinefriini või amiodarooni. Ellujäämistõenäosust häire esinemisel väljaspool haiglat on hinnatud 17%-le ning haiglas 46%-le.

## Vaata ka
* Vatsakeste tahhükardia
* Kodade virvendus

## Viited
Pizzo Scalino

**Pizzo Scalino** on Bernina mäestiku mägi Itaalias Lombardia maakonnas. See on tuntud kui *[[Chiesa in Valmalenco|Valemalenco]] Matterhorn* selle püramiidse kuju tõttu, kui alt orust vaadata. See asub Piz Canciani lähedal, kust kulgeb piir Šveitsiga. Mäele ronitakse tavaliselt Campo Moro paisult. Tipust on kogu Bernina mäestik näha. Esmakordselt roniti selle otsa 1830. aastal.
Munt Pers

**Munt Pers** on mägi Alpide Bernina mäestikus, vaatega Morteratschi liustikule Šveitsi Graubündeni kantonis. See asub Diavolezzast põhjas, kust viib rada tippu.
Piz da la Margna

**Piz da la Margna** on mägi Alpide Bernina mäestikus vaatega Silsi järvele Šveitsi Graubündeni kantonis. See asub Maloja kurust kagus Engadini oru edelaotsas.

Mäkke saab tõusta Malojast põhjaseljandiku kaudu; veidi kergem marsruut on Val Fedozi ja idatiiva kaudu. Fuorcla da la Margnast kaguseljandikule ronisid esmakordselt 14. augustil 1918 Hans Frick, Christian Zippert ja Hans Casper.

Esimese 'turistide' mäkketõusu tegid J. Caviezel, Krättli, Robbi ja Zaun 1857. aasta juunis.
Piz Surlej

**Piz Surlej** on mägi Alpide Bernina mäestikus, vaatega Silvaplana järvele Graubündeni kantonis. See asub Engadini peamise oru ja Val Rosegi vahel, Piz Corvatschist põhjas.
Munt Arlas

**Munt Arlas** on mägi Alpide Bernina mäestikus vaatega Silvaplana järvele Šveitsi Graubündeni kantonis. See asub Piz Surlejst lõunas mäestikus peamise Inni oru ja Val Rosegi vahel.
Piz Rosatsch

**Piz Rosatsch** on mägi Alpide Bernina mäestikus vaatega Sankt Moritzile Graubündeni kantonis. See asub mäestikus peamise Inni oru ja Val Rosegi vahel, Piz Corvatschist põhjas.
Piz Salatschina

**Piz Salatschina** on mägi Alpide Bernina mäestikus, Sils im Engadin/Seglist lõunas Graubündeni kantonis. See asub Piz Forast põhjas, Val Fedozi ja Val Fexi vahel.
Urmas Allik

**Urmas Allik** (sündinud 16. oktoobril 1955) on eesti lavastaja.

Tal on lõpetanud 1982. aastal Moskva Riikliku Kultuuri- ja Kunstiülikooli lavastajana ja 1985. aastal NSV Liidu Kultuuriministeeriumi kõrgemad täienduskursused draamateatrite peanäitejuhtidele samuti lavastajana.

Aastatel 1982–1985 töötas ta Rakvere teatris lavastajana ja 1986–1995 Tallinna Pedagoogikaülikoolis režiikursuse juhendajana. Alates 1996. aastast on ta olnud loomingulise ühenduse Teine Laine lavastaja.

## Viited
Marite Butkaite

**Marite Butkaite** (sündinud 28. aprillil 1988) on eesti näitekirjanik ja teatrikriitik. Tema pseudonüümid on **Marite H. Butkaite** ja **Hiri Müüripeal**.

Ta on õppinud aastatel 2007–2011 Tartu Ülikoolis kirjandust ja teatriteadust, 2008–2011 Drakadeemias näitekirjandust ja loovkirjutamist ning 2012–2017 Tallinna Ülikoolis kirjalikku tõlget.

Ta on vabakutseline dramaturg, alates 2024. aastast populaarse telesarja "Kättemaksukontor" üks stsenariste.

Tema teatriarvustusi on ilmunud väljaannetes Sirp, ERR Kultuur, Tartu Postimees ja mujal.

Ta on Eesti Teatriuurijate ja -kriitikute Ühenduse liige.

## Looming
### Näidendid ja töö teatris
* Hiri Müüripeal "Unenäovabrik", autor. Lavastaja Merilyn Merisalu, Noorte Teatritehas 2008
* Hiri Müüripeal "Ei teki ega kao", autor. Kaasautorid Kaur Riismaa, Kerli Adov, Liis Sein (Lukk) ja Siim Nurklik. Lavastaja Siret Campbell (Paju), Kärdla vanas elektrijaamas 2009
* Hiri Müüripeal "Suvevärvid", autor. Lavastaja Lennart Peep, Kose Noortelaval 2010
* "Maailm. Ja mõnda", dramaturgiline abi. Lavastaja Jaanika Tammaru, Noorte Teatritehas 2010
* "Minu elu ilma minuta", dramaturgiline abi. Lavastaja Tormi Torop, Noorte Teatritehas 2010
* "Jalgpall", lavastusdramaturg. Lavastaja Lennart Peep, Noorte Teatritehas 2010
* "gregor samsa", lavastusdramaturg. Alustekstide autorid Kafka ja Bradbury põhjal Marite H. Butkaite, Kaija M Kalvet, Indrek Lillemägi ja Mihkel Seeder. Lavastaja Lennart Peep, Noorte Teatritehas 2011
* Hiri Müüripeal "Pegasus, sõpradele Paul", autor. Lavastaja Tarmo Tagamets, Võru Linnateater 2011
* Hiri Müüripeal "Hiliskevad-varasuvi", autor. Lavastaja Lennart Peep, Palamuse laululaval 2012
* "The Sane Asylum" ("Raja 31"), autor (kaasautor Mari-Liis Mägi). Katkendi esimene lugemine Women Playwrights International konverentsil Stockholmis 2012
* "Hr. Paul", dramatiseerija (Mehis Heinsaare loomingu põhjal). Lavastajad Lennart Peep, Liivi Varul ja Mari Anton, Uru Noorteteater 2015
* "Teie ebaõnn on teie endi kätes" autor ja lavastusdramaturg. Kaasautor ja lavastaja Lennart Peep, Ugala 2015
* "Võõrana põhjala kõrbes", autor ja lavastusdramaturg. Lavastaja Lennart Peep, teater Must Kast 2016
* "Müür", lavastusdramaturg. Lavastaja ja koreograaf Jaanika Tammaru, teater Must Kast 2016
* "Röövel Rumcajs", dramatiseerija (koos Margit Tammega). Lavastaja Lennart Peep, teater Must Kast 2017
* "1000 aastat Koidulat", autor. lavastajad Astrid Hallik ja Katrin Luts, Tartu Laulupeomuuseumi näitestuudium 2017
* "Dust in the Wind" ("Tolm tuules"), autor. Katkendi lavastatud lugemine festivalil Interplay Europe Festival of Young Playwrights 2018, lavastaja Viesturs Rozins, Lätis Liepajas 2018
* "Teie ebaõnn on teie endi kätes", autor (kaasautor Lennart Peep). Lavastaja Susan Kolde, Palamuse Amatöörteater 2019

## Tunnustus
* 2010 – Eesti Näitemänguagentuuri laste- ja noortenäidendite võistluse I preemia ("Pegasus, sõpradele Paul")

## Viited
Philip Billing

**Philip Anyanwu Billing** (sündinud 11. juunil 1996 Kopenhaagenis) on Taani jalgpallur, kes mängib keskpoolkaitsjana Inglismaa esiliiga klubis AFC Bournemouth.

Kuni 2013. aastani kuulus ta Taani klubi Esbjergi noorteakadeemiasse. Seejärel liitus ta Inglismaa klubiga Huddersfield Town. Klubi põhimeeskonnas debüteeris ta Inglismaa esiliigas 2014. aasta aprillis. Enam hakkas ta põhimeeskonnas mänguaega saama hooajal 2015–16 ning lõi 13. veebruaril 2016 mängus Nottingham Foresti vastu oma esimese värava Inglismaa esiliigas. Aastatel 2016–2018 mängis ta Huddersfield Towniga Inglismaa kõrgliigas.

2019. aasta juulis sõlmis ta lepingu Bournemouthiga. Üleminekusumma oli 15 miljonit naelsterlingit.

Taani jalgpallikoondises debüteeris Billing 7. oktoobril 2020 mängus Fääri saarte vastu.

Tema ema on taanlanna ja isa Nigeeria päritolu.

## Viited
Chris Martin (jalgpallur)

**Christopher Hugh Martin** (sündinud 4. novembril 1988 Becclesis) on Inglismaal sündinud Šotimaa jalgpallur, kes mängib ründajana Inglismaa esiliiga klubis Bristol City.

Ta alustas klubikarjääri Norwich Citys, mille noorteakadeemiaga liitus ta 1998. aastal. Klubi põhimeeskonnas debüteeris ta Inglismaa esiliigas hooajal 2006–07. Hooajal 2008–2009 oli ta laenul Inglismaa tugevuselt neljanda liiga klubis Luton Town, hooajal 2011–12 Inglismaa esiliiga klubis Crystal Palace ning hooaja 2012–13 esimeses pooles Inglismaa tugevuselt kolmanda liiga klubis Swindon Town. Hooaegadel 2011–12 ja 2012–13 pääses ta Norwich City meeskonnas Inglismaa kõrgliigas väljakule kokku viies mängus – ainsad korrad, kui ta on Inglismaa kõrgliigas mänginud.

2013. aasta veebruaris läks ta Norwich Cityst laenule Inglismaa esiliiga klubisse Derby County, kellega sõlmis 2013. aasta mais püsiva lepingu. Derby Countysse kuulus Martin kuni hooaja 2019–20 lõpuni. Kolmel korral oli ta Derby Countyst laenul teistes Inglismaa esiliiga klubides, hooajal 2016–17 Fulhamis, hooaja 2017–18 teises pooles Readingis ja hooajal 2018–19 Hull Citys. Tema kõige edukamateks aastateks võib pidada 2013–2017, mil ta lõi neljal hooajal järjest Inglismaa esiliigas vähemalt kümme väravat, hooajal 2013–14 Derby Countys mängides koguni 20 väravat.

2020. aasta septembris sõlmis ta kaheaastase lepingu Bristol Cityga.

2007. aastal mängis Martin Inglismaa kuni 21-aastaste koondises, kuid otsustas hiljem koondises hakata esindama Šotimaad (tema isa on sündinud Šotimaal Šotimaa jalgpallikoondises debüteeris ta 2014. aasta mais sõprusmängus Nigeeria vastu. Koondisekarjääri esimese värava lõi ta 11. oktoobril 2015 EM-i valikmängus Malta vastu.

## Viited

## Välislingid
Thomas Nast

**Thomas Nast** (27. september 1840 Landau – 7. detsember 1902 Guayaquil) oli Saksamaal sündinud Ameerika Ühendriikide šaržikunstnik ja ajakirjanduskarikaturist, keda on vahel nimetatud Ameerika karikatuuri isaks. 

Nast sündis Saksamaal, kuid immigreerus 1846. aastal New Yorki, kus asus 1855. aastal vaese üliõpilasena tööle ajakirja Leslie's illustrated juurde. Aastatel 1859–1860 ja 1862–1886 tegi ta kaastööd ajakirjale Harper's Weekly.

Tema tähelepanuväärsemateks teosteks peetakse tänapäevase jõuluvana kujutist (mis põhines pühal Nikolausel ja saksa *Weihnachtsmann*'il) ja Vabariikliku Partei logol olevat elevanti. Vastupidi levinud kuulujuttudele ei loonud ta Onu Sami (USA valitsuse personifikatsioon), Columbiat (USA väärtuste naiselik kujutist) ega Demokraatliku Partei logol olevat eeslit, kuid kujutas neid sümboleid tihti oma teostes ning tänu temale said need tuntust juurde. 

## Viited

## Kirjandus
* Boime, Albert. "Thomas Nast and French Art," *American Art Journal* (1972) 4#1 pp.&nbsp;43–65 in JSTOR
* Dewey, Donald (2007). *The Art of Ill Will: The Story of American Political Cartoons*. NYU Press. ISBN 0814719856
* Halloran, Fiona Deans (2012). *Thomas Nast: The Father of Modern Political Cartoons*. Chapel Hill, NC: The University of North Carolina Press. ISBN 9780807835876. Scholarly biography
* Nast, T., & St. Hill, T. N. (1974). *Thomas Nast: Cartoons and Illustrations*. New York: Dover Publications. ISBN 0-486-23067-8
*  ISBN 0-87861-079-0
* Orr, Brooke Speer. "Crusading Cartoonist: Thomas Nast,* *Reviews in American History* (2014) 42#2 pp 292–95; review of Halloran (2012)

==Välislingid==
* [http://pudl.princeton.edu/collections/pudl0039 Thomas Nast collection at Princeton University Library]; 600 of Nast's original drawings and published wood engravings
* [https://osucartoons.pastperfectonline.com/ Billy Ireland Cartoon Library & Museum at Ohio State U.]
* [http://elections.harpweek.com/ Elections 1860-1912] as covered by *Harper's Weekly''; news, editorials, cartoons (many by Nast)
* Nast cartoons from Ohio State University
* More work by Thomas Nast
* Nast cartoons focused on Chinese Exclusion. "Illustrating Chinese Exclusion"
* Thomas Nast Civil War Pictures
* Thomas Nast Caricatures of the Civil War, Reconstruction, Santa Claus, Napoleon, Catholicism, Boss Tweed, Tammany Hall and more.
* The Thomas Nast Collection--Morristown & Morris Township Public Library, NJ 
* Thomas Nast on History Buff.
* "Emancipation," a work by Thomas Nast from 1865 via the World Digital Library
* Thomas Nast takes down Tammany: A cartoonist's crusade against a political boss from the Museum of the City of New York Collections blog
* The Ohio State University Billy Ireland Cartoon Library & Museum: Thomas Nast
Kuunar "Kolumbus"

**"Kuunar "Kolumbus""** (ukraina keeles "Шхуна "Колумб"") on Mõkola Trublajini seiklusromaan, mille tegevus toimub 1930. aastatel Ukrainas Musta mere rannikul.

## Teosest
"Kuunar "kolumbus"" ilmus eesti keeles 1956. aastal sarja "Seiklusjutte maalt ja merelt" 8. raamatuna. Raamatu tiraaž oli 30 000 eksemplari. Helisalvestisena ilmus teos CD–l Pimedate Infoühingu Helikiri poolt välja antuna 2016. aastal.

Romaani kirjutas Mõkola Trublajini 1939. aastal ja see avaldati 1940. aastal. Tõlge on tehtud Moskvas 1951. aastal kirjastuse Государственное издательство детской литературы poolt välja antud venekeelse tõlke alusel.

Dovženko-nimelises filmistuudios loodi romaani "Kuunar "Kolumbus"" ainetel mängufilm "Junga kuunarilt "Kolumbus"" (Юнга со шхуны "Колумб"), mis linastus 1963. aastal. 

## Sisukokkuvõte
Romaani tegevus toimub peamiselt Ukraina ranniku edelaosas paiknevas linnas, lähedal asuva saare kalurikülas ning merel. Peategelane on 17-aastane junga Marko Zavirjuhha kalapüügikuunarilt "Kolumbus". Tema kaaslasteks romaanis kirjeldatud sündmustes on neiud - Zorja Nahhodka, kes elab külas kasuisa juures ja Ljuuda Ananjev, kes on professor Andrei Ananjevi tütar. Professor uurib saarel paiknevate luidete liiva, milles leidub torianiiti. See haruldane mineraal sisaldab  tooriumi, uraani ja raadiumi. Uuringute eesmärgiks on leida teoreetiline lahendus torianiidist väärtusliku gaasi - heeliumi saamiseks tööstuslikul teel. Piirkonnas tegutseb mereväe miinitraaler "Tormilind", mille meeskonnal on head suhted saare elanikega.

Nõukogude Liidule vaenuliku riigi luure on teadlik professori uuringutest ja selle eesmärkidest. Otsustatakse saata saarele diversant, kes varastaks professori teoreetilised lahendused ning võimalusel ka kõrvaldaks ta. Kalurikülasse saabubki mees nimega Antš, kes tutvustab end fotokorrepondendina ühe ajakirja toimetusest. Ta peatub Zorja kasuisa juures, kelle värbab abiliseks. Antšil ebaõnnestub professori mürgitamine, kuid ta suudab varastada tema portfelli dokumentidega. Ta korraldab seejärel kuunari "Kolumbus" õhkimise, kui seal viibib külalisena professor ning põgeneb ise süstaga avamerel kurseerivale aurikule "Kaiman", mis teda ootab.

Hiljem selgub, et professor jäi siiski ellu ja varastatud dokumendid on vähetähtsad. Luureteenistus otsustab nüüd saata Antši koos allveelaevaga piirkonda uuele eriülesandele varem seatud eesmärkide saavutamiseks. Järgneb seiklusrohke sündmustik, mille käigus omab suurt tähtsust miinilaeva "Tormilind" tegevus. 

## Viited

## Välislingid
*Kuunar "Kolumbus", esikaane illustratsioon
*Sarja väljaannete ülevaade
*Raamatublogi: Kuunar "Kolumbus"
Martin Riimaste

**Martin Riimaste** (Riiman) (3. aprill 1879 Kabala, Viljandimaa – 5. veebruar 1963) oli eesti posti- ja omavalitsustegelane.

Martin Riiman lõpetas Eesti Aleksandri linnakooli ja oli alates 1902 postiametnik: 1903–1915 Haapsalus, 1916–1918 Rakveres ja Riias (1915. aastal määrati postkontori ülema abiks Rakverre ja 1916. aastal Riiga 8-da postkontori juhatajaks) ning alates 1918 Haapsalus, Haapsalu postkontori ülemana.

M. Riimaste oli ka Haapsalu linnavolikogu juhataja, abijuhataja ja liige ning oli Haapsalus tegev paljude organisatsioonide juhatuses ja nõukogus.
## Tunnustus
* 1938 – Valgetähe V klassi teenetemärk
## Viited
Uskmatu

**Uskmatu** e. **ilmalik** ("truudusetu") on mõnes religioonis kasutatav mõiste nende kohta, keda süüdistatakse uskmatuses oma religiooni kesksetesse tõekspidamistesse, mõne teise religiooni esindajate või uskmatute vastu.

Uskmatu on kristlik kiriklik termin, mille ümber kirik töötas välja teoloogilise kogumi, mis tegeleb truudusetuse kontseptsiooniga, mis teeb selge eristuse nende vahel, kes ristiti ja järgisid kiriku õpetusi, võrreldes nendega, kes on väljaspool usku.  Kristlased kasutasid mõistet truudusetus, et kirjeldada neid, keda peetakse kristluse vaenlasteks.

Kristlased kasutasid ajalooliselt mõistet uskmatu nimetades nii inimesi, kes olid aktiivselt kristluse vastu.

## Vaata ka
* Uskumus
* Usund 
* Ateism
* Ebausk
* Ilmalikustamine
* Ilmalik muusika
* Ilmalik humanism

## Viited
Mart Kallas

**Mart Kallas** (sündinud 1. veebruaril 1963 Rakveres) on Eesti poliitik, kes kuulub Eesti Konservatiivsesse Rahvaerakonda. 

Ta on Tallinna linnavolikogu EKRE fraktsiooni esimees.

## Haridus ja töökäik

*1970–1981 Rakvere I Keskkool
*1981–1982 Tallinna Tehnikakool nr 15 (kelner, baarmen)

Valdab vene, soome, rootsi, inglise ja saksa keelt. 

Nõukogude perioodil töötanud kelner-baarmenina Tallinnas Olümpia hotelli restoranis, Võsul rannarestoranis Neptun jm.

Alates perestroikast tegelenud väikeettevõtlusega.

## Poliitiline tegevus

23. jaanuarist 2004 kuni 7. juunini 2013 oli ta erakonna Res Publica, hilisema IRL-i liige. 27. aprillil 2016 astus ta Eesti Konservatiivsesse Rahvaerakonda.

Kallas on EKRE Lääne-Tallinna ringkonna esimees, EKRE Mustamäe osakonna esimees, EKRE Volikogu aseesimees ning EKRE Majandustoimkonna juhataja.

2017. aasta kohalike omavalitsuste valimistel sai Kallas Mustamäe valimisringkonnas 70 häält ja pääses 2018. aastal Martin Helme asendusliikmena Tallinna Volikokku. Pärast seda on Kallas olnud Tallinna Volikogu linnamajandus ja revisjoni komisjoni liige.

2019. aastal pärast Urmas Reitelmanni siirdumist Riigikokku valiti Kallas Tallinna Volikogu EKRE fraktsiooni esimeheks.

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 102 häält ning ei osutunud valituks.

Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 900 häält ning ei osutunud valituks.

## Isiklikku
Kallas on abielus 1985. aastast, tal on kaks tütart.

## Välislingid
* https://www.err.ee/993482/kolvart-mul-on-piinlik-peterburi-tee-parast-aga-raha-remondiks-ei-ole
* https://www.err.ee/1193575/tallinn-kulutab-investeeringutele-jargmise-nelja-aastaga-pea-600-miljonit
* https://www.err.ee/997231/pere-kolmas-laps-ei-pruugigi-olla-sober-tallinn-laiendab-perepileti-oigusi-paljulapselistele
* https://rus.err.ee/1608215536/ekre-kylvartu-pochemu-tallinn-ne-perehodit-na-vodorodnye-avtobusy-po-primeru-rigi
* https://rus.err.ee/1608143434/kersti-kraht-v-revizionnoj-komissii-tallinnskogo-gorsobranija-zamenil-mart-kallas
* https://rus.err.ee/1214734/v-jetom-godu-ni-odnogo-zasedanija-tallinnskogo-gorsobranija-ne-propustili-tolko-4-deputata
* https://rus.err.ee/1082718/mart-kallas-ob-incidente-v-shkole-tondiraba-k-sozhaleniju-takie-sluchai-budut-prodolzhatsja
* https://rus.err.ee/947889/deputat-ot-ekre-prosit-tallinn-dat-deneg-hokkejnomu-klubu-viking-iz-lasnamjaje
* https://www.delfi.ee/artikkel/120091742/video-ekre-poliitik-mart-kallas-soitis-ratturile-autoga-otsa-kavatsus-ei-olnud-talle-haiget-teha-vaid-torjuda
* https://kultuur.err.ee/1609568263/berk-vaher-aarmustagurluse-kultuuriviha-teenib-eesti-vaenlasi
* https://bsky.app/profile/sookoll.bsky.social/post/3lfafxot55c2d
August Anmann

**August Anmann** (eesnimi ka **Agu**, perekonnanimi ka **Anman**; 1921 Tartu – 9. jaanuar 1943) oli eesti poksija. 
 
Ta sai Eesti meistrivõistlustel poksis 1939. aastal sulgkaalus (kuni 126 naela ehk 57,2 kg) 3. koha.

Ta sai II Eesti Mängude poksivõistlusel 1939. aastal kergekaalus (kuni 135 naela ehk 61,2 kg) 3. koha.

Ta osales Eesti ja Läti maavõistlusel 1939. aastal kukk-kaalus (kuni 119 naela ehk 54 kg), kuid kaotas oma kohtumise. 

Ta oli Teises maailmasõjas mobiliseeritud Punaarmee eesti üksustesse ja langes 9. jaanuaril 1943 Velikije Luki operatsiooni ajal.

## Isiklikku
Tema vend oli poksija Mihkel Anmann.

## Kirjandus
*"Maadlejad Saksa, poksijad Lätti. Raskejõustikuliit kinnitas rahvusmeeskonnad ja maavõistluste tähtpäevad. Esmakordselt rahvusmeeskonnas Veisman ja A. Anman. Poksijad saadetakse ka Norrasse". Päevaleht nr 10, 10. jaanuar 1939. Lk 6

## Välislingid
*August Anmanni sporditulemused
*OBD Memoriali andmekogu. Vene keeles
Aarne Sihvo

**Aarne Sihvo** (22. november 1889 Virolahti – 12. juuni 1963 Helsingi) oli Soome sõjaväelane ja poliitik. Ta oli aastatel 1926–1933 ja 1946–1953 Soome Kaitseväe juht.

Ta sündis aastal 1889 Virolahtis. Ta lõpetas aastal 1910 Käkisalmi ühiskooli. Aastatel 1910–1915 õppis ta Helsingi Ülikooli  filosoofiateaduskonna füüsika-matemaatika osakonnas ja arstiteaduskonnas.

Ta tegutses jäägriliikumise heaks sügisest 1914, levitades muu hulgas Karjalas jäägriliikumise lendlehti. Ta oli ka üks esimesi, kes pääses Põhja-Saksamaale sõjalisele väljaõppele. 2. märtsil 1915 paigutati ta 27. jäägripataljoni 1. kompaniisse. Novembris 1915 saadeti ta Soome üliõpilasringkondadesse ja Karjala rannikule jäägreid värbama. Teist korda saadeti ta Soome jäägreid värbama mais 1916. Ta sõdis Esimeses maailmasõjas Saksamaa poolel idarindel Misa jõe ääres (Lätis).
Michael Frey

**Michael Frey** (sündinud 19. juulil 1994 Münsingenis) on Šveitsi jalgpallur, kes mängib ründajana Inglismaa esiliigaklubis Queens Park Rangers.

Hooajal 2011–12 debüteeris ta Šveitsi kõrgliigas BSC Young Boysi meeskonnas. Seejärel mängis Frey Prantsusmaa kõrgliigaklubis Lille, Šveitsi kõrgliigaklubides FC Luzern ja FC Zürich, Türgi kõrgliigaklubis Fenerbahçe, Saksamaa esiliigaklubis 1. FC Nürnberg ning Belgia kõrgliigaklubis Waasland-Beveren. 2018. aastal võitis ta Zürichiga Šveitsi karikafinaali, kui Young Boys alistati tulemusega 2:1; Frey lõi ühe kahest Zürichi väravast.

2021. aasta juulis ta kolmeaastase lepingu Belgia kõrgliigaklubiga Royal Antwerp. 8. augustil 2021 lõi ta 5:2 võidumängus Standard Liège üle Royal Antwerpi kõik viis väravat. Hooajal 2021/22 lõi Frey Belgia kõrgliigas kokku 24 väravat, millega oli liigas paremuselt teine väravalööja. 2023. aasta jaanuaris läks ta laenule Saksamaa kõrgliigaklubisse Schalke 04, kuid ei löönud seal 15 mänguga ühtegi väravat.

2024. aasta ta jaanuaris sõlmis ta lepingu 

Aastatel 2009–2016 mängis Frey Šveitsi noortekoondistes.

## Viited
Apofaatiline teoloogia

**Apofaatiline teoloogia** ehk negatiivne või **eitav teoloogia** on mõtteviis teoloogias ja lähenemisviis religioosses praktikas, mille puhul mõistetakse jumalat või jumalikkkust läbi eituse. 

Apofaatilise teoloogia kohaselt saab jumalat või mistahes pühadust kirjeldada, tunda ja mõista üksnes seeläbi, mida ta ei ole, millised omadused tal puuduvad, missuguseid tunnuseid tal ei ole.

## Vaata ka
*hesühhasm
*katafaatiline teoloogia

## Kirjandus

Derrida and Negative Theology, ed H. G Coward, SUNY 1992. ISBN 0-7914-0964-3
IWI Tavor

**IWI Tavor TAR-21** on Iisraeli *[[bullpup]]*-ründevintpüss. Relv kasutab padrunit 5.56×45 mm NATO ning on valikulise tulerežiimiga: sellel on nii poolautomaatne kui automaatne tulerežiim. Tavori konstrueeris ning seda toodab Israel Weapon Industries (IWI). Toodetakse kahte varianti: TAR-21 ja CTAR-21.

Tavor on konstrueeritud n-ö pika kolviga süsteemina (nagu M1 Garand ja AK-47), et tagada võimalikult hea töökindlus, vastupidavus ning konstruktsiooni ja hooldamise lihtsus. Seda on eriti tarvis rasketes tingimustes, näiteks lahinguväljal.

2009. aastal otsustas Iisraeli kaitsevägi vahetada vanad automaadid M16 ja M4 2018. aastaks välja relvaga Tavor X95 (ka Micro Tavor või MTAR). Esimesed X95 automaadid jõudsid jalaväeüksustesse 2013. aastal. Tavori relvaperekonda kuulub lisaks TAR-21, CTAR-21 ja X95 ka Tavor 7.

## Kasutajad
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Vaata ka
* IWI Tavor X95
* IWI Tavor 7
* IWI Tavor TS12

## Viited

## Välislingid
* Israel Weapon Industries (I.W.I.): TAVOR TAR-21 5.56&nbsp;mm (TAVOR TAR FLATTOP)
* Israel Weapon Industries (I.W.I.): Micro TAVOR MTAR-21 5.56&nbsp;mm / 9×19&nbsp;mm
*
*
* Tavor Israeli Weapons: The TAR-21 Tavor bullpup assault rifle
* Modern Firearms
* Decidedly Different: The IWI TAVOR, American Rifleman, National Rifle Association, USA
Curtis Davies

**Curtis Eugene Davies** (sündinud 15. märtsil 1985 Leytonstone'is) on Inglismaa jalgpallur, kes mängib kaitsjana Inglismaa esiliiga klubis Derby County.

Ta alustas klubikarjääri Luton Townis, millega liitus 2001. aastal. Hooajal 2003–04 debüteeris ta klubi põhimeeskonnas Inglismaa tugevuselt kolmandas liigas. Hooajal 2004–05 võitis ta Luton Towniga League One'i ning Davies valiti Luton Towni hooaja parimaks noormängijaks ja liiga sümboolsesse koosseisu.

2005. aastal liitus ta Inglismaa kõrgliiga klubiga West Bromwich Albion. 2007. aasta augustis läks ta laenule Aston Villasse, kellega sõlmis 2008. aasta juulis nelja-aastase lepingu. Hooaja 2010–11 esimeses pooles oli ta laenul Inglismaa esiliiga klubis Leicester City. Aastatel 2011–2013 mängis Davies Birmingham Citys ja 2013–2017 Hull Citys. 2013. aastal valiti Davies Birmingham City ja 2014. aastal Hull City aasta mängijaks. Hooaegadel 2006–07 ja 2011–12 valiti ta Inglismaa esiliiga sümboolsesse koosseisu.

2017. aasta juunis sõlmis ta lepingu Derby Countyga.

Aastatel 2006–2007 mängis Davies kolm mängu Inglismaa kuni 21-aastaste koondises.

## Viited

## Välislingid
1940. aasta Eesti–Läti maavõistlus poksis

**1940. aasta Eesti–Läti maavõistlus poksis** oli 13. maavõistlus poksis Eesti ja Läti vahel. See toimus Tallinnas 21. veebruaril 1940. Eesti võitis 6:1.

*Kärbeskaal (kuni 112 naela ehk 50,8&nbsp;kg): Joosep Everts (Eesti) - Vilis Caune (Läti) 3:0
*Kukk-kaal (kuni 119 naela ehk 54&nbsp;kg): Pavils Trusis (Läti) - Hans Gutmann (Eesti) RSC 2r
*Sulgkaal (kuni 126 naela ehk 57,2&nbsp;kg): Karl Käbi (Eesti) - K. Tregers (Läti) RSC 3r
*Kergekaal (kuni 135 naela ehk 61,2&nbsp;kg): Harald Kanepi (Eesti) - Arnolds Knīsis (Läti) 0:0 (kohtumine katkestati ja tühistati, kuna mõlemad võistlejad said vigastada)
*Kergekeskkaal (kuni 147 naela ehk 66,7&nbsp;kg): Roman Kariste (Eesti) - K. Kleisbergs (Läti) 2:1
*Keskkaal (kuni 160 naela ehk 72,6&nbsp;kg): Bernhard Salong (Eesti) - M. Feodorov (Läti) KO 2r
*Poolraskekaal (kuni 175 naela ehk 79,4&nbsp;kg): Anton Raadik (Eesti) - H. Löwenstein (Läti) KO 2r
*Raskekaal (üle 175 naela ehk 79,4&nbsp;kg): Martin Linnamägi (Eesti) - Vilis Grīnvalds (Läti) RSC 2r

## Kirjandus
*Rein Järva, Juhan Maidlo, Erlend Teemägi. "Eesti spordi aastaraamat 1918–1940". Eesti Spordiajaloo Selts. 2015. Lk 362
*Rein Pajur. "Poksi lugu". Tallinn 2018. Lk 630
Užusienis

**Užusienis** (ka **Užusieniai**, poola keeles *Zaścianki*) on Vilniuse linnaosa, mis asub linna lõunaosas Naujininkai valla territooriumil. Užusienis piirneb põhjas Žemieji Paneriai ja  Riovonysiga, läänes Aukštieji Paneriaiga, lõunas Raisteliaiga, kagus Ąžuolijaiga, kirdes aga Dilgynėga.

Užusienis jääb osaliselt Paneriai erosiooniküngaste maastikukaitsealale. Sealset maastikku liigendavad sügavad orud. Linnaossa ulatub Paneriai parkmets. Linnaossa jääb aastal 1922 püstitatud katoliku kabel.

Praeguse linnaosa kohal asus varem samanimeline küla. Aastal 1905 oli seal 208 elanikku. Aastal 1931 oli Užusienises 294 elanikku. 

## Viited
Raisteliai

**Raisteliai** (poola keeles *Rojstele*) on Vilniuse linnaosa, mis asub linna lõunaosas Naujininkai valla territooriumil. Raisteliai piirneb põhjas Užusienisega, läänes Aukštieji Paneriaiga, kagus Kelmijaga, idas Salininkaiga, kirdes aga Ąžuolijaiga.

Linnaossa ulatub Raisteliai parkmets.

Praeguse linnaosa kohal asus varem samanimeline küla.
## Elanikkond


* 28 (1905)
* 47 (1931)
* 70 (1959)

* 75 (1970)
* 83 (1979)


## Viited
Ąžuolijai

**Ąžuolijai** (poola keeles *Dębniaki*) on Vilniuse linnaosa, mis asub linna lõunaosas Naujininkai valla territooriumil. Ąžuolijai piirneb loodes Užusienisega, ledelas Raisteliaiga, kagus Salininkaiga, põhjas aga Dilgynėga.

Linnaossa ulatub Dilgynė parkmets.

Praeguse linnaosa kohal asus varem samanimeline huutor. Aastal 1931 oli Ąžuolijais 3 elanikku. Aastal 1959 oli elanikke 50, aastal 1970 aga 78.

## Viited
Konodondid

**Konodondid** (*Conodonta*, ka *Conodontophora*) on väljasurnud klass selgroogseid.

Esmalt nimetati konodontideks seda rühma iseloomustavaid hambalaadseid kivistisi, järgnevalt sai terve klass selle järgi nime. 

Konodontide esmakirjeldajaks oli Christian Heinrich Pander (1856).

Konodondid elasid kambriumist hilise triiaseni.
Trakų Vokė

**Trakų Vokė** (poola keeles *Waka* või *Waka Trocka*) on Vilniuse linnaosa, mis asub linna edelaosas Paneriai valla territooriumil. Gureliai piirneb idas Liudvinavasega, põhjas  Gureliaiga, kagus Kazbėjaiga, loodes Vaidegiaiga ja läänes Dobrovolega.

Linnaossa jääb Vokė raudteepeatus.

Asulale on nime andnud Vokė jõgi. Tegemist ün ühega kuuest sellelaadilisest paigast - teised on Baltoji Vokė, Juodoji Vokė, Kauno Vokė, Mūrinė Vokė ja Metropolinė Vokė. Trakų Vokė nimi tuleneb ka sellest, et külast läks läbi Vilniuse ja Trakai vaheline tee. Kohaliku legendi kohaselt elanud jõe kallastel kord kuus haldjatest õekest Vokėd. Need teinud palju pahandust, võrgutanud mehi ja vedanud neid metsa. Nende õekeste kuus elupaika hakanud siis hiljem nende mälestuseks Vokė lõppu kandma.

Linnaosa kohal asus varem samanimeline küla. Vokė nime kasutati esimest korda aastal 1375, mil sealkandis toimus lahing Trakai ümbruskonda rüüstanud ristisõdijate ja Kęstutise ning Algirdase vägede vahel. XIV sajandil asustas Vytautas sinna piirkonda tatarlasi. Aastal 1415 kuulus küla Senieji Trakai benediktlaste kloostrile. Aastal 1832 läksid sealsed maad riigi omandisse ja  sealse karjamõisa omandas Liudvik Dambrovski, kes pani ka aluse Trakų Vokė mõisale. Mõisakompleksi rajasid  siiski hiljem Tyszkiewiczid.

Nõukogude perioodil asus külas Leedu põllumajandusinstituudi Vokė filiaal. Küla oli kohaliku eksperimentaalmajandi keskasulaks.  Selle alad liideti Vilniusega aastal 1996.

Muinsuskaitse all on Vokė jõe raudteesild ja Trakų Vokė mõisakompleks.

## Elanikkond


* 203 (1905)
* 173 (1931)
* 400 (1959)
* 959 (1970)
* 1044 (1979)

* 1142 (1985)
* 1268 (1987)
* 1412 (1989)
* 4000 (2001)


## Viited
Dilgynė

**Dilgynė** (poola keeles *Kropiwnica*) on Vilniuse linnaosa, mis asub linna lõunaosas Naujininkai valla territooriumil. Dilgynė piirneb põhjas Burbiškėsega, läänes Užusienisega, lõunas Ąžuolijaiga, kagus Salininkaiga, idas aga Kirtimaiga.

Dilgynė jääb osaliselt Paneriai erosiooniküngaste maastikukaitsealale. Linnaossa ulatub Dilgynė parkmets. Dilgynė asub Eišiškėse maantee ääres.

Praeguse linnaosa kohal asusid varem samanimeline küla, kaks asundust, mis kandsid nime Krapivnica, ja karjamõis. Aastal 1905 kuulusid need kõik Vrublevskitele ja kokku oli seal 67 elanikku. 

## Viited
Burbiškės

**Burbiškės** (poola keeles *Burbiszki*) on Vilniuse linnaosa, mis asub linna lõunaosas Naujininkai valla territooriumil. Burbiškės asub Kaunase ja Vilniuse vahelise raudtee ääres ja piirneb põhjas Vilkpėdėga, läänes Riovonysiga, idas Naujininkaiga, lõunas Dilgynėga, kagus aga Kirtimaiga.

Burbiškės jääb osaliselt Paneriai erosiooniküngaste maastikukaitsealale. Linnaossa ulatub Burbiškėse parkmets.

Praeguse linnaosa kohal asus varem samanimeline mõis, mis kuulus Vilniuse vaimulike seminarile. Aastal 1905 oli seal 52 elanikku. Aastal 1931 oli Burbiškėses 71 elanikku. 

Muinsuskaitse all on  aastal 1932 valminud Burbiškėst Vilkpėdėga ühendav raudteeviadukt.

## Viited
Rosegi liustik

**Rosegi liustik** (romanši: *Vadret da Roseg*) on 4 km pikk liustik (2005) Bernina mäestikus Val Rosegis (Graubündeni kanton). 1973. aastal oli selle pindala 8,52 km².

## Vaata ka

* Šveitsi liustike loend
* Liustike loend
* Liustike taandumine 1850. aastast
* Šveitsi Alpid
Kelmija

**Kelmija** (poola keeles *Kielmieja*) on Vilniuse linnaosa, mis asub linna lõunaosas Naujininkai valla territooriumil (kuulus varem Paneriai valda). Kelmija piirneb põhjas Salininkaiga, loodes Raisteliaiga, läänes Aukštieji Paneriaiga, idas üle Lida raudtee Barkiškėse ja Mickūnaiga.

Praeguse linnaosa kohal asus varem samanimeline küla. Praegu moodustavad linnaosa valdavalt aianduskooperatiivid.
## Elanikkond


* 29 (1905)
* 31 (1931)
* 58 (1959)

* 141 (1970)
* 116 (1979)


## Viited